钦定古今图书集成/理学汇编/经籍典/第195卷 > 日知录一 > 谓一为元
## 钦定古今图书集成/理学汇编/经籍典/第195卷 > 日知录一 > 谓一为元

杨龟山《答胡康侯书》曰：“‘‘蒙录示《春秋》第一段义，所谓
元者，仁也；仁，人心也’。《春秋》深明其用，当自贵者始，故
治国先正其心’。其说似太支离矣，恐改元初无此意。”

此本之《汉书董仲舒传》：“臣谨按《春秋》，谓一元之意。一者，万物之所从始也；元者，辞之所谓大也。谓一为元者，视大始而欲正本也。”

三代正朔，如忠、质、文之尚，循环无端，不可增损也。斗
纲之端，连贯营室织女之纪，指牵牛之初，以纪日月，
故曰“星纪。”五星起其初，日月起其中，其时为冬至，其
辰为丑。三代各据一统，明三统常合而迭为首，周环
五行之道也。周据天统，以时言也；商据地统，以辰言
也；夏据人统，以人事言也。故三代之时，惟夏为正，谓
《春秋》“以周正纪事”是也。正朔必自天子出，改正朔恐
圣人不为也。若谓以夏时冠月，如定公元年“冬十月，
陨霜杀菽。”若以夏时言之，则十月陨霜，乃其时也，不
足为异。周十月乃夏之八月，若以夏时冠月，当曰秋
十月也。

熊朋来亦云：“若依夏时周月之说，则正月、二月须书冬，而三月乃可书春尔。”

《五代史·汉本纪论》曰：“人君即位称元年，常事尔。孔子
未修《春秋》，其前固已如此。虽暴君昏主妄庸之史，其
记事先后远近，莫不以岁月一二数之，乃理之自然
也。”

元吴莱本此作《改元论》。

其谓一为元，盖古人之语尔。及后世曲学之士，始谓
孔子书元年为春秋大法，遂以改元为重事。徐无党
注曰：“古谓岁之一月，亦不云一，而曰正月。《国语》言六
吕，曰元间大吕。《周易》列六爻，曰初九。”大抵古人言数
多，不言一，不独谓年为元也。吕伯恭《春秋讲义》曰：“命
日以元，《虞典》也。”

书月正元日

“命祀以元”，商训也。

惟元祀“十有二月乙丑” ，

年纪日辰之首，其谓之“元”，盖已久矣，岂孔子作《春秋》
而始名之哉？说《春秋》者乃言《春秋》，谓一为“元”，殆欲深
求经旨而反浅言之也。